
Z A P I S N I K
2. sjednice Vijeća Mjesnog odbora „30. svibnja 1990.“
održane 17. srpnja 2025.
u sjedištu Mjesnog odbora, Vinodolska 23
s početkom u 20,00 sati

NAZOČNI ČLANOVI VIJEĆA:

Snježana Tkalčić-Pisk, Marijana Gregur, Matej Dučkić, Robert Kossa, Antun Bošnjaković, Tomislav Kolak i Sebastijan Ćibarić.
OSTALI NAZOČNI:

· Anto Ešegović, dopredsjednik Vijeća Gradske četvrti Donja Dubrava
· Siniša Opačić, član Vijeća Gradske četvrti Donja Dubrava

· Robert Tober, predsjednik Vijeća MO „Ivan Mažuranić“

Predsjedava Antun Bošnjaković, predsjednik Vijeća.

Zapisnik vodi Tomislav Kolak.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 2. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 1. konstituirajuće sjednice Vijeća, održane 25. lipnja 2025.
Predsjednik predlaže dopunu dnevnog reda

· Očitovanje o statusu rješavanja problematike otkupa ili zamjene k.č. 7738/1 i 7737/1 k.o. Dubrava, Vinodolska 23

Vijeće jednoglasno prihvaća dopunu dnevnog reda.


Na prijedlog predsjednika Vijeće jednoglasno utvrđuje

D N E V N I   R E D

1. Polaganje prisege članice Vijeća – Snježana Tkalčić-Pisk;

2. Utvrđivanje prijedloga prioriteta komunalne infrastrukture u MO „30. svibnja 1990.“ za Plan komunalnih aktivnosti Gradske četvrti Donja Dubrava za 2026. g. – donošenje zaključka;
3. Prijedlog zaključka o davanju mišljenja o sklapanju ugovora s domarom;

4. Prijedlog zaključka o davanju suglasnosti kojim se predsjednik Vijeća ovlašćuje da potpisuje zahtjeve za jednokratnim korištenjem prostora;

5. Zahtjev za korištenje prostora MS;
6. Očitovanje o statusu rješavanja problematike otkupa ili zamjene k.č. 7738/1 i 7737/1 k.o. Dubrava, Vinodolska 23

7. Aktualna komunalna problematika;
8. Pitanja, prijedlozi i obavijesti
Ad 1. 

Predsjednik čita teks prisege a vijećnica Snježana Tkalčić-Pisk ustaje i izgovara riječ PRISEŽEM.
/Tekst potpisane prisege u prilogu./

Ad 2. 


Predsjednik usmeno obavještava nazočne o predmetu rasprave i odlučivanja.


U raspravi sudjeluju: Snježana Tkalčić-Pisk, Antun Bošnjaković, Tomislav Kolak, Sebastijan Ćibarić i Matej Dučkić.

Vijeće jednoglasno donosi

Z A K LJ U Č A K

  o utvrđivanju prijedloga prioriteta komunalne infrastrukture u MO „30. svibnja 1990.“ za Plan komunalnih aktivnosti Gradske četvrti Donja Dubrava za 2026. 

1. Vijeće Mjesnog odbora „30. svibnja 1990.“ utvrđuje prijedloge prioriteta komunalne infrastrukture u MO „30. svibnja 1990.“ za Plan komunalnih aktivnosti Gradske četvrti Donja Dubrava za 2026.   

    (Tekst prijedloga prioriteta priložen je ovom zaključku i njegov je sastavni dio.)

2. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad 3. 


Članovi Vijeća primili su pisani materijal uz poziv.


Predsjednik usmeno obavještava nazočne o predmetu rasprave i odlučivanja.


U raspravi sudjeluju: Snježana Tkalčić-Pisk, Antun Bošnjaković, Tomislav Kolak, Sebastijan Ćibarić, Matej Dučkić i Marijana Gregur.

Vijeće jednoglasno donosi

Z A K LJ U Č A K

o davanju mišljenja o sklapanju ugovora s izvršiteljem poslova

u objektu Mjesne samouprave, Vinodolska 23

za razdoblje şrpanj – prosinac 2025.

1. Vijeće je suglasno da se za Izvršitelja poslova u objektu Mjesne samouprave za naredno razdoblje sklopi ugovor sa dosadašnjim izvršiteljem /Z.H./ jer smatra da zbog održavanja objekta i velikog broja korisnika i nadalje postoji potreba za obavljanjem  izvršitelja poslova. 

2. Ovaj zaključak dostavlja se Vijeću Gradske četvrti Donja Dubrava na daljnje postupanje.
Ad 4. 


Članovi Vijeća primili su pisani materijal uz poziv.

Predsjednik usmeno obavještava nazočne o predmetu rasprave i odlučivanja.


U raspravi sudjeluju: Snježana Tkalčić-Pisk, Antun Bošnjaković, Tomislav Kolak, Sebastijan Ćibarić, Matej Dučkić i Marijana Gregur.


Vijeće jednoglasno donosi

Z A K LJ U Č A K

o davanju suglasnosti kojim se predsjednik Vijeća ovlašćuje da

potpisuje zahtjeve za jednokratnim korištenjem prostora

1. Vijeće ovlašćuje predsjednika Vijeća da u hitnim slučajevima, između sjednica, osobno i u što kraćem roku, bez prethodne odluke Vijeća, rješava zahtjeve za jednokratnim korištenjem prostora mjesne samouprave „30. svibnja 1990.“.

2. Predsjednik Vijeća dužan je izvijestiti Vijeće o svakom takvom zahtjevu i izdanom odobrenju na prvoj sljedećoj sjednici Vijeća.

Ad 5. 


Članovi Vijeća primili su pisani materijal uz poziv.

Predsjednik usmeno obavještava nazočne o predmetu rasprave i odlučivanja.


U raspravi sudjeluju: Snježana Tkalčić-Pisk, Antun Bošnjaković, Tomislav Kolak, Sebastijan Ćibarić, Matej Dučkić i Marijana Gregur.


Vijeće jednoglasno donosi

a)
Z A K LJ U Č A K

1. IVANČICI JANČI iz Zagreba, Barbartska 21, odobrava se jednokratno korištenje prostora (dvorana) u objektu Mjesnog odbora „30. svibnja 1990.“, u terminu 19. srpnja 2025. od 18,00 do 23,00 sata.

2. Prostor iz točke 1. ovog Zaključka, koristit će  Ivančica Janči,  za održavanje proslave rođendana,  bez naknade.

3. Ivančica Janči, obvezuje se postupati sa pažnjom dobrog gospodara u korištenju prostora.

4. O jednokratnom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu sa ovim Zaključkom.

b)

Z A K L J U Č A K

1. MARTINI BERTOVIĆ iz Zagreba, Kanarinska 54, odobrava se jednokratno korištenje prostora (dvorana) u objektu Mjesnog odbora „30. svibnja 1990.“, u terminu 20. srpnja 2025. od 18,00 do 21,00 sat.

2. Prostor iz točke 1. ovog Zaključka, koristit će  Martina Bertović,  za održavanje proslave rođendana,  bez naknade.

3. Martina Bertović, obvezuje se postupati sa pažnjom dobrog gospodara u korištenju prostora.

4. O jednokratnom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu sa ovim Zaključkom.

Ad 6. 


Predsjednik usmeno obavještava nazočne o predmetu rasprave i odlučivanja.


U raspravi sudjeluju: Snježana Tkalčić-Pisk, Antun Bošnjaković, Tomislav Kolak, Sebastijan Ćibarić, Matej Dučkić i Marijana Gregur.


Vijeće jednoglasno donosi

Z A K LJ U Č A K
o očitovanju o statusu rješavanja problema otkupa ili zamjene

k.č. 7738/1 i 7737/1 k.o. Dubrava, Vinodolska 23

1. Vijeće Mjesnog odbora „30. svibnja 1990.“ raspravljalo je o statusu rješavanja otkupa ili zamjeni k.č. 7738/1 i 7737/1 k.o. Dubrava, športskog i dječjeg igrališta zatraženo Zaključkom Vijeća MO od 6. prosinca 2022., te smatra da navedene parcele trebaju biti u vlasništvu Grada Zagreba kako bi građani i nadalje nesmetano mogli koristiti sportske sadržaje.

2. Predlaže se da se od nadležnog gradskog ureda zatraži očitovanje o statusu rješavanja problema otkupa ili zamjene gore navedenih katastarskih čestica.

3. Ovaj zaključak se dostavlja Vijeću Gradske četvrti Donja Dubrava na nadležno postupanje.

Ad 7. 


Predsjednik usmeno obavještava nazočne o predmetu rasprave i odlučivanja.


U raspravi sudjeluju: Snježana Tkalčić-Pisk, Antun Bošnjaković, Tomislav Kolak, Sebastijan Ćibarić i Matej Dučkić.

Raspravljalo se o komunalnoj problematici na području MO, istaknuto je  prijedlog uređenja križanja Vinodolska-Sopnička- Okučanska. 

Vijeće jednoglasno donosi
Z A K LJ U Č A K

o prijedlogu uređenja križanja Vinodolska – Sopnička - Okučanska

 na području Mjesnog odbora „30. svibnja 1990.“

1. Vijeće Mjesnog odbora „30. svibnja 1990.“ predlaže uređenje križanja Vinodolska-Sopnička- Okučanska na način da se obnovi pješački prijelaz, postavljanje prometnog znaka za poboljšanje preglednosti vozača i pješaka.

2. Ovaj zaključak dostavlja se Vijeću Gradske četvrti Donja Dubrava na daljnje postupanje.


Ad 8. Pitanja, prijedlozi i obavijesti

Predsjednik obavještava članove Vijeća o posjetu GU u svezi za postavljanje stupića u Vinodolskoj i Okućanskoj ulici.

S obzirom da nije bilo pitanja i prijedloga predsjednik zaključuje sjednicu.
Dovršeno u 21,20 sati.
Zapisnik sastavio:

Tomislav Kolak

PREDSJEDNIK VIJEĆA

Mjesnog odbora „30. svibnja 1990.“

Antun Bošnjaković

KLASA: 024-08/25-003/1129
URBROJ: 251-13-11-6/004-25-2
Zagreb, 17. srpnja 2025.
